Ungmennafélagið Stjarnan í samstarfi við íþrótta - og tómstundaráð Garðabæjar ( ÍTG ) stendur fyrir almenningshlaupi í útivistarparadís Garðabæjar við Vífilsstaðavatn . Markmiðið er að bjóða öllum almenningi í Garðabæ og nágrenni að taka þátt í hollri og góðri hreyfingu í fallegu umhverfi . Stjörnuhlaupið við Vífilsstaði fer fram 25. maí 2013 kl. 10:00 . Hlaupið er eftir malarstígum í Heiðmörkinni . VegalengdirÍ boði verða tvær vegalengdir 4,5 km um Vífilsstaðavatn og 10 km um Urriðahraun . Upphaf og endir er við Vífilsstaði . Tímataka verður í boði fyrir þá sem hlaupa 10 km keppnishlaupið , en klukka sem sýnir tíma skemmtiskokkara verður í endamarki . HlaupaleiðirHlaupaleiðir eru tvær : Skemmtiskokk 4,5 km . Farið frá Vífilsstaðaspítala kringum vatnið og aftur upp á byrjunarreitinn . Keppnishlaup 10 km . Farið frá Vífilsstaðaspítala niður veginn að Maríuvöllum og þar sem gönguleiðin liggur inn með hlíðinni ( leið 3 á hlaupakorti Gb ) beygt inn á stíg í Urriðavatnshrauni og hlaupið til baka að Maríuhellum , þaðan síðan eftir malbiki upp að Vífilsstöðum í endamark þar sem ræst var .